**Drage moje mame,**

**Molim vas, kad pročitate ovih par redaka, napustite ovaj dokument, jer će sve sa djecom odraditi seke, braća, tate, tete ili tko već može. Vi samo uživajte i prepustie se. Vjerujte, bit će baš po vašoj mjeri !**

**Znak vrijedi samo za mame !**



HRVATSKI JEZIK – 8.5. 2020.

**Moja mama** – Enes Kišević

**Poslušaj** :

<https://www.youtube.com/watch?v=GFc61R7LJj0>

**Promisli i izreci :**

Kome je upućena ova pjesma ? Bez koga pjesme ne bi bilo ? Prepoznaješ li sebe i svoju mamu u ovoj pjesmi ? Navedi primjere…….

**Pročitaj** na glas pjesmicu Enesa Kiševića Moja mama.

MOJA MAMA

ENES KIŠEVIĆ

Sve se okreće oko moje Mame,  
  
sve se okreće zbog ljepote njene:  
  
Tata se okreće,  
  
Zemlja se okreće,  
  
Sunce se okreće  
  
A Mama se okreće samo oko mene.

**Odredi** temu pjesme i uz naslov i autora **zapiši je u bilježnicu**.

**Prepiši** zadnji stih ove pjesmice u svoju bilježnicu.

**Napiši** kako se to i kada tvoja Mama okreće samo oko tebe.

NAPOMENA:

Dobro znamo da je mama opća imenica i piše se malim slovom, ali je ovdje u pjesničkoj slobodi pjesnik želio istaknuti koliko je svaka mama svakome od nas važna i velika, jedinstvena i neponovljiva pa je Mama napisao velikim početnim slovom – pravopisno nepravilno, a misaono i značenjem i premalo.

S obzirom da vas je i vjeroučitelj uputio na slikovnicu o mamama, neću isuviše duljiti sa zadacima i pretrpavati vas materijalima ( samo u linkovima još koja ideja) Sve što napravite mamama svaki dan, pa tako i u nedjelju na Majčin dan, mamino će srce učiniti sretnim i ponosnim……..opet će mama narasti koji centimetar……….

**Zadatak :**

**Nauči pjesmicu napamet** pa jena Majčin dan ( nedjelja, 10.svibnja) **odrecitiraj** svojoj mami.Zadnji stih **promijeni** u **: ……..a ti se mama, znam, okrećeš samo oko mene.**

Ako još želiš nešto kreativno napraviti svojim ručicama, evo ideja……a može to biti i neka tvoja originalna ideja, još bolje ! Mama će biti presretna! Jer je od srca od njenog djeteta!

Malo povijesti , koga zanima, neobavezno:

<https://www.24sata.hr/lifestyle/majcin-dan-znate-li-zasto-se-slavi-i-sto-se-danas-poklanja-628935>

Ideje za čestitke i poklone:

<https://zbornica.com/index.php?option=com_zoo&task=item&item_id=2158&Itemid=755>

<http://www.djecjaposla.com/napravite-brze-i-orginalne-cestitke-za-majcin-dan/>

<https://zbornica.com/index.php?option=com_zoo&task=item&item_id=1659&Itemid=755>

<https://www.dinamikom.eu/novotarije/kreativa/261-izradite-cestitku-za-majcin-dan.html>

<https://bonjour.ba/20-nesto-drugacijih-ideja-za-poklon-za-majcin-dan-koje-mozete-sami-napraviti>

( zgodne i izvedive su mi ideje pod rednim brojevima5.,7.,14. i 17. )

**Uživajte svi zajedno u obitelji u ovom danu punom ljubavi posvećenom**

**najdražim bićima na kugli zemaljskoj !**

Ako želite svoje originalne izvedbe poklona za mamu možete podijeliti sa mnom. Ili možda mame žele podijeliti sa mnom ?